Otsikko Arial-fontilla, kirjasinkoolla 12 - Operatiivisten päivien 2025 abstraktimalli.

Kirjoittajien nimet muodossa Etunimi Sukunimi1, Toinen Kirjoittaja1,2, Kolmas Kirjoittaja3. Times New Roman, koko 10. Nimen perässä on yläindeksi viitaten toimipaikkaan (tai -indeksit viitaten toimipaikkoihin).

1Affiliaatiot, Times New Roman, koko 10. Esim. 1Vatsakeskus, HUS, 2Kliininen laitos, Turun yliopisto, 3Ensihoitokeskus, OYS.

**Tutkimuksen tarkoitus.** Tekstiä, Times New Roman, koko 11. Abstrakti kirjoitetaan suoraan tälle pohjalle korvaten nykyinen teksti omalla tekstillä. Väliotsikot, fontti-, riviväli- ja reunusasetukset tulee säilyttää. Tekstin maksimipituus ilman otsikko- ja kirjoittajatietoja on 250 sanaa. Tämän lisäksi saa olla kuvia tai taulukoita abstraktin lopussa, mutta myös niiden kanssa abstraktin tulee mahtua yhdelle A4-sivulle. Kuva lähetetään erillisenä mahdollisimman korkearesoluutioisena tiedostona (esim. JPEG tai TIFF –muodossa, word-tiedostoon upotettuja kuvia ei voida käyttää julkaistavan abstraktin taitossa). Kuvat numeroidaan ja niihin tulee viitata tekstissä (Kuva 1). Kuvaan tulee aina kuvateksti: sen tulee selittää kuvan sisältö niin, että kuvan voi ymmärtää abstraktia lukematta. Taulukot numeroidaan ja niihin tulee viitata tekstissä (Taulukko 1). Taulukon yläpuolelle tulevan otsikkotekstin tulee selittää taulukon idea niin, että sen voi ymmärtää abstraktia lukematta.

**Aineisto ja menetelmät.** Tekstiä, Times New Roman, koko 11. Abstraktin pääkohdat ovat tutkimuksen tarkoitus, aineisto, menetelmät, tulokset ja johtopäätökset. Väliotsikot lihavoidaan. Kappalejako toteutetaan yhdellä tyhjällä rivillä. Lähdeviitteet esitetään tekstissä yläindeksinä olevana numerona1. Kannattaa viitata vain tärkeisiin ja hyvälaatuisiin julkaisuihin2.

**Tulokset.** Tekstiä, Times New Roman, koko 11.

**Johtopäätökset.** Tekstiä, Times New Roman, koko 11*.* ***Tiedoston tallennusnimessä on mainittava yhden kirjoittajan sukunimi*.** Kieli: suomi. Abstraktit on lähetettävä ***31.8.2025 mennessä*** sähköpostin liitetiedostona SAY:n koulutusvastaava Elmeri Santalalle osoitteeseen elmeri.santala@pshyvinvointialue.fi. Abstraktit tulisi lähettää sekä Word-versiona (+ mahdollinen kuva jpg-muodossa) että valmiina PDF-versiona, jossa kuvan ja/tai mahdollisen taulukon asettelu on kirjoittajien toiveen mukainen. **Huom!** PDF-versiossa koko abstraktin on mahduttava yhdelle A4-sivulle.

**Viitteet**

1. Palanne R ym. Effects of anaesthesia method and tourniquet use on recovery following total knee arthroplasty: a randomised controlled study. Br J Anaesth 2020; 125: 762-72.

2. Waltari, M. Mikael Karvajalka. 18. painos. WSOY, 2002.

**Kuva 1**. Esimerkki kuvatekstistä: Teho-osastoilla hoidettujen COVID-19-potilaiden sairaalakuolleisuus ikäryhmittäin.

**Taulukko 1**. Esimerkki taulukosta: COVID-19-potilaiden tehohoito epidemian eri vaiheissa.

|  |  |  |
| --- | --- | --- |
| **Ajanjakso** | **Kesä ja kevät 2020** | **Syksy 2020 ja 2021** |
| Hoitoajan mediaani (kvartiiliväli), vrk | 13 (5-19) | 7 (4-14) |
| Invasiivista hengityslaitehoitoa saaneiden osuus (%) | 62 | 51 |